จริง โดยโรคอ้วนหรือภาวะน้ำหนักเกินเกณฑ์มีส่วนทำให้เกิดภาวะฮอร์โมนผิดปกติ เมื่อฮอร์โมนผิดปกติก็อาจทำให้เกิดภาวะไข่ไม่ตกตามมา หรือการตกไข่ช้าลงกว่าปกติได้ เมื่อไข่ไม่ตก ก็ไม่มีไข่ที่จะไปผสมกับเชื้ออสุจิได้ ทำให้มีลูกยากขึ้น
โรคอื่นๆ ที่สามารถทำให้เกิดโรคอ้วน หรือน้ำหนักเกินเกณฑ์ตามมาในภายหลัง ก็มีส่วนทำให้เกิดภาวะมีบุตรยากได้ เช่น โรคเกี่ยวกับฮอร์โมนไทรอยด์ซึ่งมีส่วนทำให้ไข่ไม่ตกได้ รวมถึงส่งผลต่อการสร้างฮอร์โมนหลังจากตกไข่ไปแล้ว และทำให้เกิดปัญหาเกี่ยวกับการฝังตัวของตัวอ่อน
และถึงแม้จะเกิดการตั้งครรภ์สำเร็จแล้ว แต่หญิงตั้งครรภ์มีภาวะอ้วน หรือน้ำหนักเกินเกณฑ์ก็มีความเสี่ยงที่จะเกิดภาวะแท้งบุตรได้ เพราะภาวะอ้วนมีส่วนทำให้เกิดภาวะฮอร์โมนพร่องขณะตั้งครรภ์ จนสามารถส่งผลให้เกิดภาวะแท้งบุตรได้
นอกจากภาวะแท้งบุตร โอกาสที่หญิงตั้งครรภ์ซึ่งมีภาวะอ้วนจะเกิดภาวะแทรกซ้อนอื่นๆ ตามมาก็มีสูงเช่นกัน เช่น เป็นโรคเบาหวานขณะตั้งครรภ์ เป็นโรคความดันโลหิตสูงขณะตั้งครรภ์ ซึ่งจะทำให้เกิดอันตรายทั้งต่อแม่และทารกในครรภ์ได้
ดังนั้นหากกำลังวางแผนจะมีบุตร แต่ตนเองยังมีภาวะอ้วน หรือน้ำหนักเกินเกณฑ์ ก็ควรลดน้ำหนักให้อยู่ในเกณฑ์ที่เหมาะสม โอกาสการตั้งครรภ์ก็จะมีสูงขึ้น และยังช่วยให้การตั้งครรภ์ไปจนถึงการคลอดบุตรปลอดภัยไม่มีภาวะแทรกซ้อนด้วย
ตอบคำถามโดย นพ.ธีรยุทธ์ จงวุฒิเวศย์